Gedagte vir die dag: Wat ons in Christus ontvangFoto: yulika.tumblr.com Deur die bloed van sy Seun is ons verlos en is ons oortredinge vergewe kragtens die ryke genade van God wat Hy in al sy wysheid en insig so oorvloedig aan ons geskenk het. (Ef 1:7-8) Lees Efesiërs 1:7-14 Daar is veral vier dinge wat ons ontvang as ons aan Christus behoort, verduidelik Paulus vir die gemeen te in Efese: Deur Jesus se soenverdienste word jy verlos van sonde, leer jy om God se wil te ken, word jy nie net deel van God se liggaam op aarde nie, maar ook deel van die volk van God, en is die Heilige Gees jou persoonlike waarborg dat elkeen van God se beloftes vir jou waar sal word. Om hierdie rede mag jy nooit op hou om sy grootheid te prys nie! Die genade wat God jou kom gee, het die lewe van sy Seun gekos. Moenie langer wag om die wonderlike dinge wat God vir jou aanbied in ontvangs te neem nie. Hemelse Vader, ek wil nou al die dinge wat U vir my in Jesus aanbied in ontvangs neem. Baie dankie daarvoor! Amen